Sultan Ali Shah

Sultan Ali Shah ibni Sultan Sulaiman Badrul Alam Shah merupakan Sultan Terengganu yang kelima belas. 

Baginda merupakan putera sulong kepada Sultan yang keempat belas, Sultan Sulaiman Badrul Alam Shah.

Sultan Ali merupakan Sultan Terengganu dari tahun 1942 hingga 1945. Sebelum baginda menjadi Sultan, baginda dianugerahkan jawatan Duli Yang Teramat Mulia Yang di-Pertuan Muda Terengganu iaitu gelaran untuk pewaris takhta negeri Terengganu. 

Selepas Jepun menyerah kalah, bapa saudaranya Tengku Ismail telah ditabalkan menjadi Kebawah Duli Yang Maha Mulia Sultan Terengganu yang baharu atas bantuan dari pihak British. Sultan Ali dilucutkan jawatan serta gelaran punca Sultan Ali menolak british, lalu puak melayu (tali barut british) di istana membuang Sultan Ali dan dikhabarkan bekerja sebagai seorang pemandu teksi selepas turun dari takhta. Putera sulungnya yang pernah menjadi Raja Muda Terengganu memfailkan tuntutan takhta hingga beliau mangkat pada tahun 1996.

Kisahnya bermula, Sultan Sulaiman disahkan mangkat pada 25 September 1942 disebabkan penyakit keracunan darah. 

Pentadbiran Tentera Jepun, yang pada masa itu menduduki Malaya, mengisytiharkan Sultan Ali sebagai Sultan Terengganu.

 Rujukan 

Kategori:Sultan Terengganu
Kategori:Kelahiran 1914
Kategori:Kematian 1996
Kategori:Raja yang turun takhta
Kategori:Yang di-Pertuan Muda Terengganu